Public procurement notice: Contract Notice
Published: 2023-04-28
Buyer: Komló Város Önkormányzat
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45212221 | 45212225 | 45212410
Submission deadline: 2023-06-01
Award criteria: The most economic tender

Technical requirements: Komlói Bányász Sportkör - Sportcentrum kialakítása belső berendezésekkel, bútorzattal, valamint napelemes rendszerrel 6 ajánlati részben, a közbeszerzési dokumentumokban meghatározottaknak megfelelő tartalommal.
Ajánlatkérő a 1470/2021. (VII. 15.) Korm. határozat 9. pontja szerint a Kbt. 53. § (6) bekezdése alapján feltételes közbeszerzési eljárást indít. A közbeszerzési eljárás eredményeként megkötendő szerződés hatályba lépésének feltétele a 1470/2021. (VII. 15.) Korm. határozatban megjelölt fejlesztési programra vonatkozó fedezet és/vagy egyéb hazai támogatás és/vagy saját forrás rendelkezésre állása. A szerződés hatálybaléptetésére a szerződés megkötését követő 6 hónapon belül kerülhet sor. Amennyiben a szerződés a megkötést követő 6 hónapon belül nem lép hatályba, a szerződés automatikusan megszűnik. Ebben az esetben Felek a közbeszerzési eljárásból adódó semmilyen követelést nem jogosultak támasztani egymással szemben.
Komlói Bányász Sportkör - Sportcentrum kialakítása keretében sport- és munkásszálló kivitelezése, valamint a meglévő szolgálati épület bontása.
1. földszint: 703,13 m2; I. emelet: 801,83 m2; II. emelet: 550,07 m2, összesen: 2055,03 m2 nettó alapterületű épület építése.
Ajánlatkérő rögzíti, hogy a fenti adatok tájékoztató jellegűek, a közbeszerzés tárgyának pontosabb meghatározását szolgálják. A szerződés teljesítése során a kivitelezést a végleges műszaki dokumentációnak megfelelő tartalommal kell megvalósítani. A részletes feladatleírás és műszaki adatok a Műszaki Dokumentációban (melynek része az engedélyes és kiviteli tervcsomag), valamint költségvetésben találhatók.
Egyenértékűség: ahol a felhívás vagy a közbeszerzési dokumentumok (ide értve a műszaki dokumentumokat is) bármely része meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra hivatkozik, ott a 321/2015. (X.30.) Korm. rendelet 46. § (3) bekezdése értelmében a "vagy azzal egyenértékű" kifejezést is érteni kell. Az esetleges ilyen jellegű hivatkozások a beszerzés tárgyának minél egyértelműbb megjelölése érdekében történtek. Az egyenértékűség igazolása az ajánlattevők feladata.
2. Az értékelés módszere: az ajánlati ár szempont esetén a fordított arányosítás, szakember(ek) többlettapasztalata esetén arányosítás.
Az értékelés során elfogadott többlettapasztalat valamennyi szakember esetén megegyezik az adott ajánlati rész tárgya, valamint alkalmassági minimumkövetelmények körében előírt szakmai tapasztalati elvárásokkal, azaz:
- Az M.2.1.a) alkalmassági előírás körében bevonni kívánt szakember (MV-É) szakmai többlettapasztalata (0-36 hónap) értékelési szempontra bemutatott szakember esetén építmények felújítása és/vagy kivitelezése és/vagy bővítése terén szerzett építészeti munkák elvégzése során szerzett szakmai tapasztalat;
- Az M.2.1.b) alkalmassági előírás körében bevonni kívánt szakember (MV-ÉG) szakmai többlettapasztalata (0-36 hónap) értékelési szempontra bemutatott szakember esetén épületgépészeti munkák elvégzése során szerzett szakmai tapasztalat;
- Az M.2.1.c) alkalmassági előírás körében bevonni kívánt szakember (MV-ÉV) szakmai többlettapasztalata (0-36 hónap) értékelési szempontra bemutatott szakember esetén épületvillamossági munkák elvégzése során szerzett szakmai tapasztalat.
Az önéletrajzban bemutatott tapasztalat ismertetéséből a fenti követelménynek való megfelelésnek egyértelműen ki kell derülnie.
Amennyiben több értékelési szempontra vonatkozóan ugyanazon szakember kerül megajánlásra, abban az esetben minden értékelési szempont vonatkozásában külön önéletrajz csatolása szükséges.
Komlói Bányász Sportkör - Sportcentrum kialakítása keretében edzőcsarnok kivitelezése, valamint a meglévő szolgálati épület stúdió részének bontása.
Tervezett beépített bruttó alapterület összesen: 1 984,9 m2, amelyből a tervezett bruttó alapterület az edzőcsarnok esetében: 1 903,01 m2, a tervezett bruttó alapterület az új fedett szín esetén: 81,89 m2;

Eligibility requirements: Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: SZ.1.) Ajánlatkérő a Kbt. 65. § (1) bekezdés c) pontja alapján előírja az épített környezet alakításáról és védelméről szóló 1997. évi LXXVIII. törvény szerinti, építőipari kivitelezési tevékenységet végzők névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Szakmai tevékenység végzésére vonatkozó alkalmasság igazolása: Az igazolás módja: Előzetes igazolás: Ajánlattevőnek ajánlatához csatolnia kell a 321/ 2015. (X.30.) Korm. rendelet 1. § (1) bekezdés szerinti, kitöltött EEKD-t. Ajánlatkérő az alkalmassági követelmények előzetes igazolására elfogadja az érintett gazdasági szereplő egyszerű nyilatkozatát (EEKD IV. rész alfa szakasz kitöltése). Utólagos igazolás: A nyilvántartásokban szereplés tényét - amennyiben a Kbt. 69. § (11) bek. szerinti nyilvántartásban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni. Nem Magyarországon letelepedett gazdasági szereplő esetén a letelepedés szerinti ország nyilvántartásában szereplés, vagy a letelepedés szerinti országban előírt engedély, jogosítvány vagy szervezeti, kamarai tagság meglétét igazoló dokumentum csatolása szükséges. Nem Magyarországon letelepedett gazdasági szereplő esetén továbbá a Kbt. 69. § (11) bekezdés szerint történik az alkalmasság igazolása. Ajánlatkérő felhívja érdeklődő gazdasági szereplők/ajánlattevők figyelmét a Kbt. 65. § (9) bekezdésére, mely szerint ezen alkalmassági követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot (azaz a kivitelezési munkálatok elvégzését), amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. Kizáró okok: Az eljárásban Ajánlatkérő a Kbt. 62. § (1)-(2) bekezdéseiben meghatározott kizáró okokat alkalmazza. Előzetes igazolás: Ajánlattevőnek ajánlatához csatolni kell a 321/2015.(X. 30.) Korm. rendelet (továbbiakban Kr.) 1. § (1) bekezdés szerinti, kitöltött egységes európai közbeszerzési dokumentumot (továbbiakban: EEKD). Közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Folyamatban lévő változásbejegyzési eljárás esetén ajánlattevőnek csatolnia kell a cégbírósághoz benyújtott változásbejegyzési kérelmet és annak érkezéséről a cégbíróság által megküldött igazolást is. Amennyiben nincs folyamatban változásbejegyzési eljárás, nemleges tartalmú nyilatkozat benyújtását kéri Ajánlatérő (Kr. 13. §). Öntisztázás: A Kbt. 64. §-a szerint. Utólagos igazolás: Ajánlatkérő Kbt. 69. § (4) bek. szerinti felhívására ajánlattevő köteles a Kr. 8. §, 10. §, 12.-16. § szerint igazolni a kizáró okok fenn nem állását. A Kbt. 62. § (1) bekezdés k) pont kb) és kc) alpontja tekintetében benyújtandó az ajánlattevő nyilatkozata a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosairól, valamint ajánlattevő nyilatkozata arról, hogy van-e olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik; ha van ilyen szervezet, az ajánlattevő azt nyilatkozatban megnevezi (cégnév, székhely), továbbá nyilatkozik, hogy annak vonatkozásában a Kbt. 62. § (1) bekezdés k) pont kc) alpontjában hivatkozott kizáró feltétel nem áll fenn. A Kbt. 62. § (2) bekezdése szerinti kizáró ok vonatkozásában közjegyző vagy gazdasági, illetve szakmai kamara által hitelesített nyilatkozat benyújtása szükséges. Ajánlatkérő felhívja a figyelmet a 321/2015. (X. 30.) Korm. rendelet 1. § (7)-(9) bekezdéseire.